จัดกรงให้นกคีรีบูน อย่าปล่อยให้เฉา ดูแลเอาใจใส่
กรงที่เหมาะสมสำหรับนกคีรีบูน 1 ตัว คือกรงที่ใหญ่พอให้นกบินไปมาได้เรื่อยๆ อย่างน้อยต้องสูง 16 นิ้ว (ประมาณ 40 ซม.) กว้าง 30 นิ้ว (ประมาณ 75 ซม.) ส่วนซี่กรงให้ห่างกันประมาณ 1/2 นิ้ว (ประมาณ 1 ซม. กว่าๆ) กรงนกคีรีบูนต้องเน้นกว้างและยาว ไม่เน้นสูง นกจะได้มีพื้นที่ให้บินเล่นเยอะๆ  อย่าเลือกกรงทรงกระบอกหรือกรงประดับสวยงาม เพราะไม่กว้างพอให้นกคีรีบูนบินได้สะดวก เลือกกรงที่ทำจากเหล็กหรือกรงเหล็กกล้าพ่นสีฝุ่น เลือกห้องที่มีคนใช้งานเรื่อยๆ นกคีรีบูนจะได้ไม่เหงาจนเฉา ให้วางกรงนกข้างกำแพงหรือตรงมุมห้องที่ห่างจากหน้าต่าง ประตู ช่องแอร์ ไม่โดนแดดและลมตรงๆ  ห้องที่เหมาะจะวางกรงนกคือห้องนั่งเล่น โฮมออฟฟิศ หรือห้องกินข้าว อย่าวางในห้องครัว วางกรงนกห้องไหน อย่าใช้สเปรย์ น้ำหอมปรับอากาศ น้ำยาขัดเงาเฟอร์นิเจอร์ เทียนหอม บุหรี่ หรืออื่นๆ ที่ส่งกลิ่นฉุน อย่าวางกรงนกบนพื้น อย่างน้อยต้องอยู่ระดับสายตา ถ้าปูพื้นกรงด้วยหนังสือพิมพ์ก่อน เวลาทำความสะอาดกรง เก็บขี้นก ก็สะดวก ยิ่งใช้วัสดุรองกรงนก (จากซังข้าวโพด) โดยเฉพาะได้ยิ่งดี ต้องเปลี่ยนหนังสือพิมพ์หรือวัสดุรองทุกวัน กรงจะได้สะอาด อย่ารองกรงนกด้วยทรายแมวหรือขี้เลื่อย นกมีพื้นที่ให้บินแล้วก็ต้องมีคอนให้เกาะพักด้วย ในกรงมีไว้สัก 2 คอนกำลังดี นกจะแฮปปี้สุขภาพแข็งแรง ให้เลือกคอนที่มีเส้นผ่านศูนย์กลาง 3/8 นิ้ว (ประมาณ 10 มม.) ถึง 3/4 นิ้ว (ประมาณ 20 มม.)  กิ่งไม้นี่แหละใช้ทำคอนเกาะได้ดี ติดคอนในกรงให้ห่างกันประมาณ 16 นิ้ว (40 ซม.) โดยติดอยู่ปลายกรงแต่ละด้าน จะได้มีที่บินเยอะๆ นกคีรีบูนควรมีชามในกรง 3 ชาม สำหรับอาหาร น้ำ และน้ำอาบ ห้ามวางแต่ละชามใต้คอนเกาะ ไม่งั้นขี้นกจะตกลงไปได้ ใส่ของเล่นไปในกรงนกสัก 2 - 3 ชิ้น นกจะได้มีอะไรทำ ปกตินกคีรีบูนชอบชิงช้า นอกจากนี้ก็พวกลูกบอล กระดิ่ง และกิ่งไม้ เปิดกรงแล้วปล่อยนกคีรีบูนบินไปมาตามสะดวกในห้องสักประมาณ 30 นาที หลังจากนั้นก็ล่อกลับเข้ากรงโดยวางอาหารหรือขนมใหม่ข้างใน พอนกกลับเข้ากรงแล้ว ให้รีบปิดกรงก่อนนกจะทันบินออกมา  ปิดประตูหน้าต่างทุกบานในห้องให้สนิทก่อนปล่อยนกออกจากกรง อย่าลืมปิดม่านและเอาผ้าคลุมกระจกด้วย ไม่งั้นนกจะบินชนได้ ที่สำคัญคือต้องปิดพัดลมเพดานก่อนปล่อยนกออกจากกรง ปกตินกหนุ่มจะหัดร้องโดยเลียนเสียงนกตัวผู้ที่แก่กว่า แต่ถ้าเลี้ยงนกตัวเดียว คุณก็กลายเป็นคุณครูจำเป็นไป ลองหาแผ่น CD หรือสารคดีนกคีรีบูนร้องเพลงมาเปิดให้นกคุณฟังดู นกคีรีบูนตัวเมียบางทีก็ร้องเพลงได้เหมือนกัน แต่หายากมาก เพราะปกตินกตัวเมียจะส่งเสียงเหมือนนกทั่วไป โดยทั่วไปนกคีรีบูนไม่ชอบให้คนมาจับตัวหรือยกขึ้นมา เพราะงั้นให้จับเฉพาะตอนจำเป็น เช่น ตอนจะล้างกรงหรือเช็คสุขภาพ แค่ได้เห็นคุณและร้องเพลงให้ฟัง นกคีรีบูนก็มีความสุขแล้ว นกคีรีบูนต้องได้กินอาหารต่างชนิดกันไป ทั้งเมล็ดพืช อาหารนกแบบเม็ด ผลไม้สด และผักใบเขียว อาหารนกทั้งแบบอัดเม็ดและเมล็ดพืชรวมหาซื้อได้ตามร้านอาหารสัตว์ทั่วไป ถ้าเป็นเมล็ดพืชรวมต้องให้ 1 ช้อนชาต่อวัน  ผักผลไม้ที่แนะนำสำหรับนกคีรีบูน คือผักเคล แอปเปิ้ล บร็อคโคลี่ องุ่น ดอกแดนดิไลออน ส้ม กล้วย ถั่ว และเมลอน สอดลิ้นทะเลหรือกระดองปลาหมึก (cuttlefish bone) กับแร่ธาตุอัดก้อนไว้ที่ข้างกรง นกคีรีบูนจะค่อยๆ เล็มไป ถือเป็นแหล่งแคลเซียมและแร่ธาตุที่ดี ห้ามให้นกคีรีบูนกินอะโวคาโดเด็ดขาด เพราะเป็นพิษต่อนก นกคีรีบูนต้องมีน้ำสะอาดกินตลอด ให้คุณเอาชามน้ำออกมาเปลี่ยนทุกวัน โดยเทน้ำเก่าทิ้ง ล้างชามให้สะอาดด้วยน้ำอุ่นกับน้ำยาล้างจาน จากนั้นเอาผ้าเช็ดให้แห้งแล้วเติมน้ำใหม่ให้เต็ม ต้องล้างทั้งกรงนกอาทิตย์ละครั้ง ให้นกคีรีบูนไปอยู่ในกรงเดินทางชั่วคราว จากนั้นกำจัดวัสดุรองกรง แล้วขัดล้างทั้งกรงด้วยน้ำร้อนกับน้ำยาล้างจาน ล้างชามทั้งหมดกับคอนเกาะด้วย จากนั้นผึ่งไว้หรือเช็ดจนแห้งสนิท แล้วค่อยใส่ทุกอย่างคืนที่ ต้องเปลี่ยนวัสดุรองกรงและล้างชามทุกวัน นกคีรีบูนไวต่อแสงมาก ถ้าแสงยังลอดเข้ามาในกรงได้ จะทำให้นกไม่ได้นอน แก้ได้โดยหาผ้าห่มหรืออะไรมาคลุมกรงหลังพระอาทิตย์ตกดิน ปอดของนกคีรีบูนบอบบางมาก มักเกิดอันตรายจากตัวไรหรือปรสิตต่างๆ เพราะงั้นถ้านกมีอาการผิดปกติ ให้รีบพาไปหาสัตวแพทย์ที่เชี่ยวชาญด้านรักษาโรคของนกโดยเฉพาะ  อาการที่บอกว่านกป่วยก็เช่น ขนฟู ขนกระเซิง หรือขนร่วง/บาง เซื่องซึม อึสีซีด รอบตาและจะงอยปากแฉะ หรือหรี่ตา ลืมตาไม่ขึ้น เวลาจะค้นหาสัตวแพทย์รักษานก ให้ลองหาคลินิกหรือโรงพยาบาลที่เน้นรักษา "สัตว์พิเศษ" หรือ "exotic pets" ดู
ใช้กรงสี่เหลี่ยมขนาดใหญ่. จัดวางกรงนกในมุมปลอดภัยที่ไม่เงียบเหงาเกินไป. ปูพื้นกรงด้วยหนังสือพิมพ์หรือวัสดุรองกรงนก. หาคอนให้นกเกาะ. ใส่ชามอาหาร น้ำ และน้ำอาบในกรง. ใส่ของเล่นในกรง 2 - 3 ชิ้น. ปล่อยนกบินเล่นนอกกรง ในห้อง. สอนนกคีรีบูนตัวผู้ให้ร้องเพลง. อย่าพยายามจับตัวนกคีรีบูน. ให้นกกินอาหารที่หลากหลาย. เปลี่ยนน้ำทุกวัน. ทำความสะอาดกรงนกทุกอาทิตย์. ตอนกลางคืนให้คลุมกรงนกไว้. หมั่นสังเกตอาการนก.
https://www.wikihow.com/Keep-a-Single-Canary https://www.wikihow.com/Keep-a-Single-Canary https://www.wikihow.com/Keep-a-Single-Canary
Housing a Canary Keeping Your Canary Active Caring for Your Canary